S Konzept vo de Zahle loot sech uf keini konkrete Wurzle zruggfüehre und het sech wohrschiinlig mit de erste Notwändigkeite vo dr Kommunikation zwüsche Individue entwigglet. Me findet in alle bekannte Sprache mindestens für d Zahle eins und zwei entsprächendi Begriff. Au in dr Kommunikation vo vile Dierarte (verschiideni Primate, Vögel wie d Amsle usw.) loot sech d Möglikeit vo dr Underscheidig vo underschiidlige Mänge vo Gegeständ feststelle.